# data[].attributes.headline
Սպանություն «Արևելյան ճեպընթացում»

# data[].attributes.subject
Սպանություն «Արևելյան ճեպընթացում»

# data[].attributes.attachment_link.readable_text
Անվան այլ կիրառումների համար տե՛ս՝ Սպանություն "Արևելյան ճեպընթացում" (այլ կիրառումներ)

Սպանություն "Արևելյան ճեպընթացում" ( անգլ.՝ Murder on the Orient Express), անգլիացի գրող Ագաթա Քրիստիի ( անգլ.՝ Agatha Mary Clarissa, Lady Mallowan) քրեավեպն էˋ տպագրված 1934 թվականի հունվարի 1-ին։ Առաջին անգամ հրատարակվել է Մեծ Բրիտանիայում " Collins Crime Club" հրատարակչության կողմից։ ԱՄՆ-ում գիրքը հրատարակվում է ավելի ուշˋ "Dodd, Mead and Company" հրատարակչությունում "Murder in the Calais Coach" վերնագրով։ Ամերիկյան հրատարակությունը վաճառքի հանեց գրքերը 2.00 դոլարով, իսկ Մեծ Բրիտանիայում ˋ 7 շիլինգ 6 պենսով։

Գրքի ամերիկյան տարբերակը հրատարակվել է " Murder in the Calais Coach" վերնագրով, որպեսզի այն չշփոթեն անգլիացի վիպասան Հենրի Գրեհեմ Գրինի ( անգլ.՝ Graham Greene, 1904 հոկտեմբերի 2, Լոնդոն - 1991 ապրիլի 3, Վևե, Շվեյցարիա) " Stamboul Train" վեպի հետ, որը ԱՄՆ-ում արդեն հրատարակվել էր "Արևելյան ճեպընթաց" ( անգլ.՝ Orient Express) անվանումով։

Ձմեռ է։ Հայտնի բելգիացի Էրքյուլ Պուարոն գտնվում է Ստամբուլում։ Նա հաղորդագրություն է ստանում, որում ասվում է, որ Պուարոն պետք է չեղյալ հայտարարի իր բոլոր պայմանավորվածություններն ու վերադառնա Անգլիաˋ Լոնդոն։ Նա հրահանգում է դռնապանին պատվիրել առաջին կարգի կուպե Արևելյան ճեպընթացումˋ այդ գիշեր մեկնելու համար։ Դրանից հետո, Պուարոն պարզում է, որ հայտնի "Արևելյան ճեպընթացում" բոլոր տեղերն անսպասելիորեն զբաղված են։ Ընդ որում, ընկերության ղեկավար մսյո Բուկը, ով "Արևելյան ճեպընթացի" տնօրենն է, ճեպընթացում է գտնվում և գտնում է նստատեղ Պուարոյի համար։ Առավոտյան Պուարոն նկատում է, որ ճեպընթացում կան տարբեր ազգերի ներկայացուցիչներ։ Հաջորդ առավոտ նա արթնանում է դռան թակոցից և ցանկանալով տեսնել, թե ով է իր հանգիստը խանգարում, նկատում է կիմանոյի հագուստով մի կնոջ։ Պուարոն տեղեկանում է, որ ճեպընթացը որոշ պատճառներով կանգնել է Հարավսլավիայի տարածքում, իսկ պարոն Ռեչեթն իր խցիկում սպանված է։ Ընդ որում դուռը ներսից փակ է, իսկ պատուհանները կոտրված չեն։ Ուղևորներից մեկըˋ ամերիկացի զրուցասեր մի կին հայտնում է, որ գիշերն իր խցի մոտով (նրա և Ռեչեթի խցերը կից են միմյանց) ինչ-որ տղամարդ է անցել։

Մսյո Բուկը Պուարոյին խնդրում է քննել գործը, մինչև Հարավսլավիայի ոստիկանության ժամանելը։ Պուարոն համաձայնվում է։

Հենց սկզբից, գործը բարդ ընթացք է ստանում։ Սպանվածի մարմնի վրա առկա է դանակի 12 հարվածˋ ինչպես մահացու, այնպես էլ թույլ։ Սպանվածին դանակահարել են ձախ և աջ ձեռքով։ Խցիկում բավականին շատ են ապացույցները և դրանք մատնացույց են անում այն ուղևորներին, ովքեր առաջին հայցքից ոչ մի առնչություն չունեն գործի հետ։ Բոլոր ուղևորների ալիբիներն համընկնում են միմյանց։ Անգլիացի սպասավորի ալիբին համընկնում է իտալացու ալիբիին։

Պուարոն կարողանում է սպանվածի ինքնությունն իմանալ։ Պարզվում է, որ տարօրինակ միստր Ռեչեթը նույն ինքը Քասետին է, ով տարիներ առաջ սպանել է, 3-ամյա աղջնակի, ով Արմսթրոնգների ժառանգորդն է եղել։ Քասետին կարողացել էր խուսափել պատասխանատվությունից։

Հավաքելով բոլոր փաստերը, Պուարոն երկու վարկած է առաջ քաշում։ Առաջին վարկածը անբացատրելի լիքը հարցեր է իր հետ բերում։ Ըստ այդ տեսակետի, մսյո Ռեչեթը սպանվել է մաֆիայի անդամի կողմից, ով եղել է կիմանոյի հագուստով։ Երկրորդ վարկածի համաձայն, Ռեչեթն սպանվել է վագոնի բոլոր ուղևորների կողմից, չհաշված Պուարոն և Բուկը։ Սա տարօրինակ թվացող, բայց միակ վարկածն է, որը բացատրում է բոլոր փաստերը։ Բոլոր 12 ուղևորները կապված են Արմսթրոնգ ընտանիքի հետ։ Նրանք որոշել են վրեժխնդիր լինել։

Քննիչն առաջարկում է Բուկին և հույն բժշկին Կոնստանտինին ընտրել 2 վարկածներից մեկըˋ ոստիկանությանը ներկայացնելու համար։ Երկուսն էլ ընտրում են առաջինը։

Մերի Հերմինովա Դեբենհեմ
Երիտասարդ անգլուհի, ով աշխատել է որպես դաստիարակչուհի Բաղդադում ։ Արմսթրոնգների ընտանիքի նախկին դաստիարակչուհի և քարտուղար։

Գնդապետ Արբեթնոթ
Բրիտանացի զինվորական, ով վերադառնում էր Հնդկաստանից ։ Ջոն Արմսթրոնգի զինակից ընկերը, ով փրկել էր վերջինիս կյանքը։

Իշխանուհի Նատալիա Դրագամիրովա
Տարեց ռուս ազնվական ծագմամբ փախստական։ Սոնա Արմսթրոնգի կնքամայրը։

Կոմս Ռուդոլֆ Անդրենի
Երիտասարդ հունգարացի ազնվական- դիվանագետ ։

Գրետա Օլսոն
Տարեց շվեդ միսիոներ, Դեյզիի դայակը։

1974 թվականին ռեժիսոր Սիդնի Լյումեթը (անգլ.՝ Sidney Lumet, 25 հունիսի, 1924, Ֆիլադելֆիա - 9 ապրիլի, 2011, Նյու Յորք) նկարահանում է "Սպանություն "Արևելյան ճեպընթացում"" ֆիլմը։ Պուարոյի դերում հանդես է գալիս Ալբերտ Ֆինին։ Մյուս դերերում խաղում են Լորեն Բեքոլը, Ժակլին Բիսեթը, Ինգրիդ Բերգմանը, Ժան Պիեռ Կասելը, Շոն Քոններին, Վանեսա Ռեդգրեյվը, Ջոն Գիլգուդը և այլք։

2001 թվականին ամերիկյան CBS հեռուստաընկերության համար էկրանիզացվում է վեպը։ Պուարոյի դերը խաղում է ամերիկացի դերասան Ալֆրեդ Մոլինը։

2006 թվականին ստեղծվել է համակարգչային խաղ Agatha Christie։ Murder on the Orient Express, որտեղ Պուարոյին կրկնօրինակել է Դևիդ Սուշեն (անգլ.՝ David Suchet, 2 մայիսի, 1946, Լոնդոն, Մեծ Բրիտանիա)։

2010 թվականին Դևիդ Սուշեն ITV և WGBH-ТВ հեռուստաընկերությունների կողմից նկարահանված հեռուստասերիալում հանդես է գալիս Պուարոյի դերում։

# data[].attributes.attachment_link.title
Սպանություն "Արևելյան ճեպընթացում" - Վիքիպեդիա՝ ազատ հանրագիտարան

# data[].attributes.attachment_link.description
Անվան այլ կիրառումների համար տե՛ս՝ Սպանություն "Արևելյան ճեպընթացում" (այլ կիրառումներ) Սպանություն "Արևելյան ճեպընթացում" ( անգլ.՝ Murder on the Orient Express), անգլիացի գրող Ագաթա Քրիստիի ( անգլ.՝ Agatha Mary Clarissa, Lady Mallowan) քրեավեպն էˋ տպագրված 1934 թվականի հունվարի 1-ին։ Առաջին անգամ հրատարակվել է Մեծ Բրիտանիայում " Collins Crime Club" հրատարակչության կողմից։

# data[].attributes.attachment_link.authors[].name
Գրքամոլ Նախաձեռնություն

# data[].attributes.attachment_link.title
Ագաթա Քրիստի. Կյանք և ստեղծագործություններ. Գրքամոլ Ակումբ.

# data[].attributes.headline
Սպանություն գոլֆի դաշտում

# data[].attributes.subject
Սպանություն գոլֆի դաշտում

# data[].attributes.attachment_link.readable_text
Վիքիպեդիայից՝ ազատ հանրագիտարանից

Սպանություն գոլֆի դաշտում, Ագաթա Քրիստիի դետեկտիվ երրորդ վեպը՝ գրված 1923 թվականին։ Առաջին անգամ հրատարակվել է ԱՄՆ-ում " Dodd, Mead and Company" հրատարակչության կողմից և նույն թվականին էլ Բրիտանիայում "The Bodley Head" հրատարակչության կողմից։ Հայաստանում առաջին անգամ հրատարակվել է 1990 թվականին։ Վեպը Էրքյուլ Պուարոյի շարքից է՝ կապիտան Հասթինգսի մասնակցությամբ։

Վեպը սկսվում է նրանով, որ Փարիզ-Կալե գնացքում Հասթինգսը ծանոթանում է մի երիտասարդ կնոջ հետ, որին անհույս սիրահարվում է։ Նրա անունը Դալսի Դյուվին է (մականունը՝ Սինդերելա)։ Իր "Ժենեվյեվա" առանձնատանը սպանվում է օլիգարխ Պոլ Ռենոն, որը լինում էր լատինամերիկյան երկու պետություններում՝ Չիլի և Արգենտինա ։ Մահվանից մեկ օր առաջ նա նամակ էր ուղարկել լեգենդար հետախույզ Էրքյուլ Պուարոյին՝ խնդրելով, որ նա այցելի իր առանձնատուն։ Պուարոն չի հասցնում. գիշերը պարոն Ռենոյի և նրա կնոջ վրա հարձակվում են երկու անծանոթներ։ Տիկին Ռենոյին կապում են, իսկ ամուսնուն՝ տանում։ Ավելի ուշ նրա դին գտնում են գոլֆի դեռ անավարտ խաղադաշտում։ Պուարոն պարզում է, որ մահվանից երկու շաբաթ առաջ Ռենոն փոխել է կտակը։ Նոր կտակի համաձայն՝ նա իր ամբողջ ունեցվածքը ժառանգություն է թողել կնոջը և գործնականում ոչինչ չի թողել իր որդուն։

Սպանության տեղում հայտնաբերվում է սպանվածի ժամացույցը, որը, չնայած ջարդված լինելուն, շարունակում էր աշխատել և առաջ էր ընկել ուղիղ երկու ժամով։ Պուարոյի գլխում շատ հարցեր են ծագում. մասնավորապես նրան զարմացնում է այն, որ ծառայողները ոչինչ չեն լսել, որ մարմինը թողել են այնտեղ, որտեղից շատ հեշտ է գտնել, և ժամացույցն էլ առաջ է ընկել։

"Ժնևիև" առանձնատան բնակիչները

Պոլ Ռենո - առանձնատան տերը

Էլոիզա Ռենո - նրա կինը

Ժակ Ռենո - նրանց որդին

Ֆրանսուազ Արիշա - ծառան

Լեոնի Օլարդ - երիտասարդ սպասուհի

Դենիզ Օլարդ- նրա քույրը, նույնպես սպասուհի

Գաբրիել Սթոնոր - Ռենոյի քարտուղարը

"Մարգրետ" առանձնատան բնակիչները

Տիկին Դոբրեյլ - Պոլի հարևանուհին

Մարթա Դոբրեյլ - նրա դուստրը

Այլ կերպարներ

Լյուսյեն Բո - ոստիկանության կոմիսար

Պարոն Օտե - մագիստրատի հետախույզ

Պարոն Ժիրո - ոստիկան

Բժիշկ Դյուրան - տեղի բժիշկ

Բելլա Դյուվին - դերասանուհի, Ժակ Ռենոյի հարսնացուն

Դալսի Դյուվին - նրա քույրը, Հասթինգսի ապագա կինը

Մետր Գրոսյե - Ռենոյի փաստաբանը

Ջեփ - Սքոթլանդ Յարդի քննիչ

Վեպն ընկած է բրիտանական "Պուարո" հեռուստասերիալի 6-րդ եթերաշրջանի եզրափակիչ 3-րդ դրվագի հիմքում։ Էրքյուլ Պուարոյի դերը կատարում է Դևիդ Սուշեն։ Ֆիլմի սյուժեն տարբերվում է վեպից, մասնավորապես.

Պուարոն ու Հասթինգսը հանգստանում են Ֆրանսիայում, ոչ թե գնում են այնտեղ Ռենոյի հրավերով։

Ռենոն այն հյուրանոցի տերն է, որտեղ տեղավորվել են Պուարոն ու Հասթինգսը։

Ռենոյի տանը կա միայն մեկ ծառա՝ Լեոնին։

Բելլան՝ Ռենո կրտսերի հարսնացուն, նրան թողնում է՝ հանուն Հասթինգսի։

Վեպի շատ տեսարաններ հանված են։

# data[].attributes.attachment_link.title
Սպանություն գոլֆի դաշտում - Վիքիպեդիա՝ ազատ հանրագիտարան

# data[].attributes.attachment_link.description
Վիքիպեդիայից՝ ազատ հանրագիտարանից Սպանություն գոլֆի դաշտում, Ագաթա Քրիստիի դետեկտիվ երրորդ վեպը՝ գրված 1923 թվականին։ Առաջին անգամ հրատարակվել է ԱՄՆ-ում " Dodd, Mead and Company" հրատարակչության կողմից և նույն թվականին էլ Բրիտանիայում "The Bodley Head" հրատարակչության կողմից։ Հայաստանում առաջին անգամ հրատարակվել է 1990 թվականին։ Վեպը Էրքյուլ Պուարոյի շարքից է՝ կապիտան Հասթինգսի

# data[].attributes.headline
Եվ ոչ ոք չմնաց...

# data[].attributes.subject
Եվ ոչ ոք չմնաց...

# data[].attributes.attachment_link.readable_text
"Եվ ոչ ոք չմնաց..." ( անգլ.՝ And Then There Were None) կամ "Տասը փոքրիկ սևամորթ", անգլիացի գրող Ագաթա Քրիստիի վեպը, որը գրվել է 1939 թվականին ։ Սկզբնական շրջանում հրատարակվել է ամերիկյան "The Saturday Evening Post" ամսագրի 7 համարներում մայիսի 20-ից մինչև հուլիսի 1-ը և միաժամանակ 23 մասերով հունիսի 6-ից հուլիսի 1-ը տպագրվել մեծբրիտանական "Daily Express" ամսագրում։

Մեծ Բրիտանիայում առանձին վեպը լույս է տեսել նույն թվականի նոյեմբերի 6-ին, ԱՄՆ-ում՝ 1940 թվականի հունվարին։ Բրիտանական օրինակը վաճառվում էր 7 շիլինգ և 7 պենսով, ամերիկյանը՝ 7 դոլարով։ ԱՄՆ-ում, քաղաքական հայացքների ազդեցության պատճառով, վեպը լույս է տեսել "Եվ ոչ ոք չմնաց" վերնագրով ( անգլ. ՝ And Then There Were None), իսկ բոլոր "սևամորթ" բառերը փոխարինվեցին "հնդիկ" բառով։

Հեղինակը վեպը համարում էր իր լավագույն աշխատությունը և 1943 թվականին դրա հիման վրա պիես է գրում։ Վեպը հանդիսանում էր նաև Ագաթա Քրիստիի ամենավաճառվող վեպը․ ամբողջ ընթացքում վաճառվել է մոտ հարյուր միլիոն օրինակ։

Ամբողջովին անծանոթ (բացի ամուսնական զույգից) տասը մարդիկ, պարոն և տիկին Ա․ Ն․ Օնիմների (Ալեկ Նորման Օնիմ և Աննա Նենսի Օնիմ) կողմից հրավիրվելով, այցելում են Սևամորթերի կղզին։ Օնիմները կղզում չէին։ Հյուրասենյակում տեղադրված էին տասը փոքրիկ սևամորթների արձաններ, իսկ յուրաքանչյուրի սենյակում կախված է մանկական բանաստեղծություն, որը հիշեցնում էր "Տասը կանաչ շշեր" բանաստեղծությունը։

Երբ հյուրերն հավաքվում են, պալատական Ռոջերսը, ըստ իրեն թողած Օնիմի գրավոր հրամանների պահանջների, միացնում է ձայնարկիչը։ Հյուրերը լսում են ձայն, որը նրանց մեղադրում է գործած մարդասպանություններում․

- Բժիշկ Արմսթրոնգը վիրահատել է հիվանդ կնոջը՝ Մերի Էլիզաբեթ Կլիիսին, լինելով հարբած վիճակում, ինչի արդյունքում նա մահանում է։

- Էմիլի Բրանտը վռնդել է երիտասարդ սպասուհուն՝ Բեատրիս Թեյլորին՝ իմանալով, որ վերջինս հղիացել է առանց ամուսնանալու։ Աղջիկն ինքնասպան է լինում։

- Վերա Կլեյթոնը հանդիսացել է Սիրիլ Հեմիլթոնի դայակը, որը կանգնած էր իր սիրեցյալ Հյուգոյի ժառանգ ստանալու ճանապարհին։ Լողալու ժամանակ Վերան երեխային թույլ է տվել լողալ մինչև ժայռերը, ինչի արդյունքում տղան մահանում է։

- Ոստիկան Ուիլյամ Հենրի Բլորը սուտ ցուցմունք է տվել, ինչը հանգեցրել է անմեղ Լանդորի բանտարկմանը, որտեղ էլ վերջինս մեկ տարի անց մահացել է։

- Ջոն Գորդոն Մակարտուրն Առաջին համաշխարհային պատերազմի ժամանակ մահվան է ուղարկում իր զինվորին՝ Արթուր Ռիչմոնդին, որն իր կնոջ սիրեկանն էր։

- Ֆիլիպ Լոմբորդը 20 տուրիստ արևելաաֆրիկացու թողել է վայրի ցեղերի պատանդում՝ նրանց հանձնելով բախտի քմահաճույքին։

- Թոմաս և Էթել Ռոջերսները, ծառայելով տիկին Բրեյդիի մոտ, որը ծեր հիվանդ կին էր, նրան ժամանակին դեղեր չեն տվել։ Նա մահացել է՝ Ռոջերսներին թողնելով իր ողջ ունեցվածքը։

- Էնթոնի Մարստոնը ավտոմեքենայով վրաերթի էր ենթարել երկու երեխայի՝ Ջոն և Լյուսի Կոմբսերին։

- Լոուրենս Ջոն Ուորգրեյվ Էդվարդ Սիտոնին մահվան է դատապարտել։

Դատավոր Ուորգրեյվը նկատում է, որ, եթե կարդանք Ա․ Ն․ Օնիմ անունը միասին, կստացվի ԱՆՈՆԻՄ (անծանոթ)։ Հյուրերը սկսում են անհանգստանալ չար կատակի պատճառով։

Նավակը, որը հյուրերին բերել էր կղզի, չի վերադառնում, սկսում է փոթորիկը և հյուրերը պատանդ են մնում կղզում։ Նրանք սկսում են մեկը մյուսի հետևից մահանալ ըստ սևամորթների մասին երեխայական բանաստեղծության, որոնց արձանիկներն ամեն մահի հետ զուգընթաց անհետանում են։

Առաջինը մահանում է Մարստոնը, ում վիսկիով բաժակի մեջ լցրել էին կալիումի ցիանիդ։ Ռոջերսը նկատում է, որ արձանիկներից մեկն անհետացել է։

Առավոտյան մահացած են գտնում տիկին Ռոջերսին։ Նրա բաժակի մեջ խառնել էին քնաբերի մահացու չափաբաժին։ Դատավորը նկատում է, որ Օնիմը, հավանական է, հանդիսանում է մանյակ և մարդասպան։ Տղամարդիկ որոնումներ են կազմակերպում ողջ տանը և կղզում, սակայն ոչ ոքի չեն գտնում։ Մակարտուրին գտնում են մահացած։ Ուորգրեյվը հայտարարում է, որ մարդասպանն իրենցից մեկն է, քանի որ ուրիշ ոք չկա կղզում։ Գեներալի մահվան ժամանակ ոչ-ոք ալիբի չի ունեցել։

Առավոտյան պալատական Ռոջերսին գտնում են կտրտված։ Նույն առավոտյան կալիումի ցիանիդի ներարկումից մահանում է նաև Էմիլի Բրենտը։ Տիկին Բրենտին սրսկել էին բժիշկ Արմսթրոնգի ներարկիչով։ Միաժամանակ անհետանում է Լոմբորդի հրացանը, որը վերջինս միշտ իր հետ էր ման տալիս։

Վերան բարձրանում է իր սենյակը և մեկ րոպե անց ճիչ լսում։ Տղամարդիկ շտապում են Վերայի սենյակ և հայտնաբերում, որ նա կորցրել է գիտակցությունը, քանի որ մթության մեջ դիպչել է առաստաղից կախված ջրիմուռներին։ Վերադառնալով հյուրասենյակ՝ նրանք հայտնաբերում են կրակոցից մահացած դատավորին, հանգած կարմիր ծիրանի և պարիկ։ Լոմբորդը գտնում է հրացանը իր արկղում։

Հենց նույն գիշերն անհետանում է բժիշկ Արմսթրոնգը։ Այժմ մնացածները վստահ էին, որ հենց բժիշկն է մարդասպանը։ Նրանք հեռանում են տանից և հաստատվում ժայռի վրա։ Բլերը տուն է վերադառնում ուտելիքի հետևից, Վերան և Լոմբորդը լսում են տարօրինակ ձայն։ Նրանք Բլորին հայտնաբերում են մահացած, քանի որ նրա գլխին արջի տեսքով ծանր ժամացույց էր ընկել։ Այնուհետև նևանք գտնում են Արմսթրոնգի մարմինը՝ ալիքի կողմից ափերին բերված։

Մնում են միայն Վերան և Լոմբարդը։ Վերան հասկանում է, որ Լոմբորդն է մարդասպանը։ Նա խլում է հրացանը և սպանում Ֆիլիպին։ Վերան տուն է վերադառնում՝ վստահ, որ նա գտնվում է ապահովության մեջ, մտնում է սենյակ և տեսնում սեղանի վրա դրված հանգույցը։ Ապրածի խորը շոկից նա բարձրանում է աթոռի վրա և կախվում։

Հասնելով կղզի՝ ոստիկանությունը հայտնաբերում է 10 դիակ։ Խուզարկու Մեյնը և պարոն Թոմաս Լեգգը, փորձելով վերականգնել իրադարձությունների հերթականությունը և լուծել այս խրթին գործը, փակուղում են հայտնվում։ Նրանք կարծիքներ են հայտնում վերջին սպանությունների և մարդասպանի շուրջ․

Արմսթրոնգը սպանել է բոլորին, ինչից հետո իրեն ձորից գցել։ Նրա մարմինը մակընթացության միջոցով հասել է ափին։ Սակայն հետագա մակընթացությունները ավելի ցածր էին և հաստատված էր, որ մարմինը ջրում մնացել է 12 ժամ։

Ֆիլիպ Լոմբորդը ժամացույցը գցել է Բլորի գլխին, ստիպել Վերային կախվել, վերադարձել ծովափ (այնտեղ է հայտնաբերվել մարմինը) և ինքնասպան եղել կրակոցի միջոցով։ Սակայն հրացանն ընկած էր դատավորի սենյակում։

Ուիլյամ Բլորը կրակել է Լոմբարդի վրա և ստիպել Վերային կախվել, ինչից հետո իր վրա գցել ժամացույցը։ Սակայն ոստիկանությանը հայտնի է, Բլորը ինքնասիրահարված է և արդարության ձգտում չունի։

Վերա Կլոյբորնը կրակել է Լոմբորդի վրա, Բլորի գլխին գցել ժամացույցը, իսկ այնուհետև կախվել։ Բայց ինչ-որ մեկը բարձրացրել էր ընկած աթոռը և այն դրել պատի երկայնքով։

Ձկնորսները գտել են նամակով մի շիշ և այն հանձնել Սկոտլենդ-յարդին։ Նամակի հեղինակը դատավոր Ուորգրեյվն էր։ Դեռ մանկությունից նա երազել է սպանության մասին, բայց նրան խանագարում էր արդարության նկատմամբ ձգտումը, ինչի պատճառով նա դարձավ իրավաբան։ Լինելով անբուժելի հիվանդ՝ նա որոշեց բավարարել իր ցանկությունը և ընտրեց տասը մարդու, որոնք սպանություն են գործել, սակայն ինչ-ինչ պատճառներով խուսափել են պատժից։ Տասներրորդը դարձավ հանցագործ Այզեկ Մորիսը, ում միջոցով Ուորգրեյվը ձեռք բերեց կղզին։ Կղզի մեկնելուց առաջ նա այն թողեց Մորիսին։ Այնտեղ գտնվելու ընթացքում նա ոչնչացրեց բոլորին։ Սպանելով տիկին Բրենտին՝ նա խոսակցության մեջ մտավ Արմսթրոնգի հետ՝ հայտարարելով, որ կասկածում է Լոմբորդին։ Արմսթրոնգը դատավորին օգնեց կազմակերպել սեփական մահը, ինչի հետևանքով մարդասպանը գիշերը նրան կանչեց ձորի մոտ և նետեց ծովը։ Վստահ լինելով, որ Վերան կկախվի, Ուորգրեյվը բարձրացավ իր սենյակ և կրակոցով ինքնասպան եղավ՝ հրացանը թելով կապելով դռանը։ Կրակոցից հետո պարանը կտրվեց դռանից և ընկավ գետին։

1. Էնթոնի Մարստոնը՝ երիտասարդ պատանի։ Սիրում է ավտոմեքենա վարել։ Հրավիրվել է ընկերոջ անունից։

2. Էթել Ռոջերսները՝ Թոմաս Ռոջերսի կինը, խոհարար։

3. Ջոն Մակարտուր՝ ծեր գեներալ։ Կղզի այցելելու հրավեր է ստացել հին բանակային ընկերների անունից։

4. Թոմաս Ռոջերս՝ պալատական։ Կնոջ հետ միասին ընդունվել են պարոն Օնիմի կողմից։

5. Էմիլի Բրանտ՝ տարեց կին։ Հրավեր է ստացել գրված անծանոթ ձեռագրով, ենթադրել է, թե դա հին ընկերուհուց է։

6. Լոուրենս Ջոն Ուորգրեյվ ՝ ծեր դատավոր։ Շատ խելացի և իմաստուն մարդ։

7. Էդուարդ Արմսթրոնգծ՝ բժիշկ։ Հրավիրվել է բժշկի լավ վարձատրվող աշխատանք ստանալու համար։

8. Ուիլյամ Հենրի Բլոր՝ թոշակի անցած խուզարկու։ Ինքնասիրահարված էր և միշտ վստահ սեփական ուժերի վրա։

9. Ֆիլիպ Լոմբարդ՝ զբաղվել է կեղտոտ գործերով։ Կղզի է եկել Այզեկ Մորիսի առաջարկով։

10. Վերա Կլեյթորն՝ երիտասարդ կին, որը կղզի է եկել տիկին Օնիմի խնդրանքով, որպեսզի զբաղեցնի հաշվապահի պաշտոնը։

Ֆրեդ Նարակոտ՝ Նավակ վարողը, հյուրերին կղզի է բերել։

Այզակ Մորիս՝ Օնիմի խորհրդավոր փաստաբան, զբաղվում է տասը "սևամորթների" սպանության կազմակերպմամբ։ Զբաղվել է թմրանյութի առքուվաճառքով, ինչի պատճառով էլ մահացել է Ուորգրեյվի ընկերներից մեկի աղջիկը։

Քննիչ Մեյն՝ Հետախուզում է կղզում կատարված սպանությունները։

Պարոն Տոմաս Լեգգ՝ Ոստիկան։

Ծեր նավաստի

Կայարանի աշխատող

Հյուգո Գամիլթոն՝ Վերա Կլեյնթոնի սիրեցյալը, Սիրիլի հորեղբայրը։ Տղայի մահից հետո ժառանգել է տիտղոսը և հարստությունը, բայց, գլխի ըննելով, որ Վերան միտումնավոր է Սիլիլին թողել է լողալ ժայռերի մոտ բաց ծովում, վերջ է դնում նրանց հարաբերություններին։ Հենց Հուգոյից Լորենս Ուորգրեյվը իմացավ Վերայի հանցագործության մասին։

1943 թվականին Ագաթա Քրիստին գրել է պիես, որը կազմված էր երեք ակտերից և կոչվում էր "Եվ ոչ-ոք չմնաց"։ Պիեսը 1943 թվականի սեպտեմբերի 20-ին ցուցադրվել է Լոնդոնում Իրեն Հենտսչելի կողմից։ Պրեմիերան տեղի է ունեցել Նյու Ուիմբլդոի թատրոնում, ինչից հետո նույ թվականի նոյեմբերի 17-ին տեղափոխվել Սենտ Ջեյմսի թատրոն։ Պիեսը ստացավ լավ արձագանքներ և մնաց 1944 թվականի փետրվարի 24-ին, երբ թատրոնը պայթեց։ Այդ ժամանակ փետրվարի 29-ին բեմադրությունը տեղափոխվեց Քեմբրիջյան թատրոն և ցուցադրվեց այնտեղ մինչև մայիսի 6-ը, ինչից հետո մայիսի 9-ին կրկին վարեդարձավ Սենտ Ջեյմս և վերջնականապես ավարտվեց հուլիսի 1-ին։

Պիեսը ցուցադրվել է նաև Բրոդվեյում, բայց արդեն "Տասը փոքրիկ հնդիկներ" անունով։ Պրեմիերան տեղի ունեցավ 1944 թվականի հունիսի 27-ին, իսկ 1945 թվականի հունվարի 6-ին տեղափոխվեց Պլամուտսկու թատրոն։ Պիեսի տեքստը տպագրվում է մինչ օրս։ Ցուցադրման հարմարության համար պիեսում փոխվել են կերպարների անունները, բացի այդ, վեպից գլխավոր տարբերությունն այն է, որ պիեսն ավարտվում է լավ վերջաբանով։ Վերան, ինքն էլ չհասկանալով, միայն վիրավորում է Լոմբարդին, երբ կրակում է նրա վրա, ինչից հետո առերեսվում է մարդասպանի հետ, ով նրան ասում է, որ ինքն ընդունել է դանադաղ ազդող թույն և, երբ մահանա, Վերային չի մնա այլ ելք, քան ինքնասպանությունը։ Այդ պահին հայտնվում է Լոմբարդը, սպանում մարդասպանին։

Վեպն էկրանավորվել է մի քանի անգամ։ Առաջին էկրանավորումն էր ամերիկական "ԵՎ ոչ-ոք չմնաց" կինոնկարը, որը նկարահանվել է 1945 թվականին Ռենե Կլերի կողմից։ Վեպից հիմնական տարբերությունը լավ վերջաբանն էր, որի հիմքը Ագաթա Քրիստիի պիեսն էր միայն մեկ տարբերությամբ՝ Լոմբարդը նախօրոք առաջարկում է Վերային կեղծել սպանությունը, ինչից հետո Վերան միտումնավոր կրակելիս չի վիրավորում Լոմբարդին, քանի որ նրանք տանից բավականին հեռու էին, և մարդասպանը չէր կարող նկատել այդ մանրուքը։ Վեպի հետագա վերանկարահանումները տեղի են ունեցել 1965, 1974, 1989 թվականներին․ որոնք կոչվել էին "Տասը փոքրիկ հնդիկներ" և վերջանում էին նույն կերպ։ Միայն Ստանիսլավ Գովորուխինի համանուն սովետական ֆիլմը (1987 թվական) օգտագործել է օրիգինալ վեպը և ամբողջովին ներկայացրել նրա մռայլությունը։

2015 թվականի դեկտեմբերին BBC One հեռուստաալիքը լույս ընծայեց բրիտանական "Եվ ոչ-ոք չմնաց" մինի-սերիալը, որը դարձավ առաջին անգլերեն էկրանավորումը՝ օգտագործած օրիգինալ վերջաբանը։

2005 թվականի հոկտեմբերին լույս տեսավ "Agatha Christie: And Then There Were None" համակարգչային խաղը, որը Ռուսաստանում հայտնի է որպես "Ագաթա Քրիստի։ Եվ ոչ-ոք չմնաց"։ Խաղը ստեղծվել է "AWE Games, The Adventure Company" ընկերության կողմից։ Այն իրենից դետեկտիվի մասնիկներով քվեստ է ներկայացնում։ Ի տարբերություն վեպի այլ ադապտացումներից՝ խաղում կան ոչ տասը սևամորթներ, ոչ տասը հնդիկներ, այլ տասը ծովահեններ, սակայն գլխավոր իմաստը մնում է նույնը։ Նաև պահպանվել են օրիգինալ կերպարները և նրանց անունները։ Գլխավոր հերոսը Փաթրիկ Նարակոտն է՝ Ֆրեդ Նարակոտի եղբայրը։ "Սևամորթերի կղզին" անվանումը դարձել է "Նավախորտակման կղզի"։ Խաղն ունի 4 վերջաբան, որոնցից ոչ-մեկը ոչ-մի ընդհանուր բան չունի վեպի հետ։ Մարդասպանի էությունը նույնպես փոփոխված է։

"Տաս փոքրիկ սևամորթները" հանդիսանում է իդեալական մարդասպանության սցենար։ Բացի այդ, այն տվեց մի շարք դետեկտիվ գրքեր գրելու և հոգեբանական ֆիլմեր նկարահանելու գաղափար, որոնցում մասնակիորեն կամ ամբողջությամբ օգտագործվել են այդ վեպի բովանդակությունը․ մարդասպանի դերը տրվում է զոհերից մեկին, սպանությունները կատարվում են սյուժեի զարգացմանը զուգընթաց, մնալով "կադրի ետևում", գործողությունները զարգանում են սպանություններին զուգընթաց և սահմանափակ տարածությունում։

Վեպի սյուժեն հիմք հանդիսացավ "Նույնականացում" (2003 թվական) և "Սատանան" (2010 թվական) ֆիլմերի համար։

1. Երբ վեպը լույս էր տեսել "Եվ ոչ ոք չմնաց" վերնագրով, տասը նեգրերը փոխարինվել են տասը հնդիկներով կամ զինվորիկներով։ Իսկ համանուն խաղում դրանք կոչվել են տասը ծովահեններ։

2. Կերպարներն նշված են այն հերթականությոմբ, որով մահացել են (վերից վար)։ Մարդասպանի մտադրությամբ առաջինը պետք է մահանային ամենաքիչ մեղավորները՝ Մարստոնը երեխաներին վրաերթի է ենթարկել միամիտ, տիկին Ռոջերսը գործել է ամուսնի ազդեցության ներքո և այլն։

# data[].attributes.attachment_link.title
Եվ ոչ ոք չմնաց... - Վիքիպեդիա՝ ազատ հանրագիտարան

# data[].attributes.attachment_link.description
"Եվ ոչ ոք չմնաց...

# data[].attributes.headline
Հանդիսանում է դետեկտ

# data[].attributes.body
Հանդիսանում է դետեկտիվ ժանրի համաշխարհային ամենահայտնի գրողներից մեկը։ Հրատարակել է ավելի քան 60 դետեկտիվ վեպ, 6 սիրային վեպ (Մերի Ուեսթմեկոթ գրական անվամբ), պատմվածքների 19 հավաքածու, պիեսներ։
Ագաթա Քրիստիի գրքերը հրատարակվել են ավելի քան 2 միլիարդ տպաքանակով և թարգմանված են աշխարհի ավելի քան 100 լեզվով, այդ թվում նաև հայերեն:

# data[].attributes.headline
Մահ Նեղոսի վրա 

# data[].attributes.subject
Մահ Նեղոսի վրա 

# data[].attributes.attachment_link.title
Մահ Նեղոսի վրա - Վիքիպեդիա՝ ազատ հանրագիտարան

# data[].attributes.attachment_link.description
Վիքիպեդիայից՝ ազատ հանրագիտարանից

# data[].attributes.headline
Դետեկտիվի թագուհու մասին

# data[].attributes.subject
Դետեկտիվի թագուհու մասին

# data[].attributes.attachment_link.title
Ագաթա Քրիստի - Վիքիպեդիա՝ ազատ հանրագիտարան

# data[].attributes.attachment_link.description
Վիքիպեդիայից՝ ազատ հանրագիտարանից